Er kveikt á þessu?
Já, kynntu þig.
Hæ, ég heiti Frank. Hvað er að frétta?
Það er óþarfi að svara þessari spurningu.
Jæja, kynnum ykkur stöðu mála.
Þetta er saga um framtíðina.
Og framtíðin...
getur verið skuggaleg.
Hvað?
Ætlarðu að nota orðið ''skuggaleg''?
Já, hún er skuggaleg.
Allt í lagi. -Allt í lagi.
Framtíðin getur verið skuggaleg.
Óstöðugar ríkisstjórnir,
offjölgun,
stríð í hverri heimsálfu,
hungursneyð, vatnsskortur, umhverfishrun...
Og vísindaleg stórvirki, undur og fegurð.
Hættu að trufla mig.
Ef þú reynir að vera jákvæðari.
Jákvæður? -Segðu hvað þér líkar...
Ég get ekki sagt neitt ef þú grípur fram í.
Það er rétt. Afsakaðu.
Eins og ég sagði...
með hverri sekúndu sem líður færumst við stöðugt nær...
Ég veit, segðu þeim...
Ég get ekki sagt neitt fyrr en ég útskýri þetta.
Getum við byrjað söguna annars staðar?
Þá það, hvar á ég að byrja?
Þú segir alltaf að framtíðin hafi ekki alltaf verið svona.
Einmitt. Þegar ég var krakki var framtíðin...
Öðruvísi? -Já.
Flott, byrjaðu þar.
Þegar ég var krakki var framtíðin öðruvísi.
Heimssýningin í Flushing Meadows-garði.
Gleymið ekki farangrinum
og njótið framtíðarinnar.
Varlega, vinur.
HEIMSSÝNINGUNNI Í NEW YORK 1964
HEIMSSÝNINGIN UPPFINNINGAKEPPNI
Sæll, herra. -Get ég aðstoðað?
Ég heiti John Francis Walker og ég ætla að vinna 50 dalina.
Er það virkilega?
Ég tók þetta í sundur vegna niturhólfsins.
Ég kastaðist mikið til í rútunni
og þú þekkir nítróið.
Ég hefði getað notað vetnisperoxíðvél.
Bell prófuðu það á Þotubeltinu en þeir lentu í vandræðum
með hreyfigetu, sviftíma og annað slíkt.
Þetta er bakþota.
Augljóslega.
Smíðaðirðu þetta sjálfur?
Aþena, hvað ertu að gera hérna?
Gerðirðu það eða ekki?
Hvað?
Smíðaðirðu þetta sjálfur?
Já.
Hvers vegna?
Ég nennti ekki að bíða eftir að einhver gerði það fyrir mig.
Virkar þetta?
Auðvitað. Já.
Að mestu leyti.
En þetta getur samt ekki tæknilega...
flogið.
En ef þetta gæti...
''tæknilega flogið'', hver væri tilgangurinn?
Hvernig getur bakþotan bætt heiminn?
Má þetta ekki bara vera skemmtilegt?
Þú hlýtur að geta gert betur en ''skemmtilegt''.
Allt er mögulegt.
Ég veit ekki hvað það þýðir.
Ef ég væri á göngu og sæi krakka fljúga yfir mig með bakþotu
tryði ég því að allt væri mögulegt.
Það yrði hvetjandi.
Bætir það ekki heiminn?
Jú, það er víst.
Ef þetta virkaði.
En því miður...
er það ekki svo.
Ef þetta virkar ekki hefur það engan tilgang.
Þakka þér fyrir, herra Walker.
Ég get látið þetta virka.
Þetta er rétti andinn.
Í millitíðinni, ungi maður,
skaltu skemmta þér vel.
Kemur ekki til greina.
Ég kann vel við hann.
Nei, Aþena.
UPPFINNINGASALUR
Því heldurðu að þú komir þessu í loftið?
Ég er bjartsýnn.
Þetta er tímasóun. -Nei.
Ljóta skrapatólið. -Þetta er ekki skrapatól.
Þetta virkar ekki.
Ég get lagað þetta.
Þú getur það ekki.
Ég gefst ekki upp.
Ekki snúa þér við. Vertu eðlilegur.
Hvað sagði ég?
Fyrirgefðu. -Hættu að tala.
Sjáðu þarna, klukkan fimm.
Eins og á klukkuskífu.
Þar sem talan fimm er.
Þessa átt.
Ég fer með þeim.
Teldu upp að 20, eltu okkur og ekki láta neinn sjá þig.
Hver ertu?
Ég er framtíðin, Frank Walker.
WALT DISNEY ''Lítill heimur''
Hvernig líst þér á þennan?
Ferðist í kringum hnöttinn
í ''Litla heiminum'' frá Walt Disney.
Tileinkað UNICEF og börnum um allan heim.
Afsakið.
Þetta er skemmtilegasta sigling sem völ er á.
Fyrirgefið.
Afsakið.
Þið verðið að bíða eftir næsta bát.
Hann kemur fljótlega.
Halló?
Góðan daginn, gangið um borð í flutningstækið.
Vettvangurinn er virkur.
SÉRFERÐ
Setjið upp höfuðhlífar til að forðast líkamstjón.
FRÁ: HEIMSSÝNINGU TlL: MORGUNDAGS
''Líkamstjón?''
Flutningur hefst eftir 10 sekúndur.
Bíddu.
Fimm. -Bíddu.
Fjórar. -Nei.
Þrjár.
Tvær.
Ein.
Nei, fasar eitt og tvö tóku...
AÐGANGUR BANNAÐUR
Heyrðu, ég á þetta.
Lagaðirðu þetta?
Heyrðu.
Þarna er hann.
Heyrðu.
Þetta virkar núna.
Hvaða staður er þetta?
Svo fór allt til fjandans.
Ja, hérna. -Það er satt.
Þú sýndir eina sekúndu af heiðum himni, bakþotum og von...
Þau verða að vita hvað er í húfi.
Þau átta sig á því að niðurtalningin er slæm.
Vilt þú segja söguna? -Nei, þú stendur þig vel.
Ef þú telur þig geta sagt söguna betur
vil ég sjá þig reyna það.
Í alvöru? -Í alvöru.
Ég er tæknilega hæfari í verkið.
Er það? Hvernig þá?
Því að ólíkt þér er ég bjartsýnismanneskja.
Nærðu þessu á filmu?
Þetta er myndband.
Ég vissi það.
Nærðu þessu á myndband?
Gjörðu svo vel, elskan.
Gerðu þitt, Casey.
Þarna er Síríus.
Þarna er Kanópus.
Þarna er Arktúrús.
Alfa Kentárí.
Vega, Prókíón,
Kapella, Betelgás.
Því hefurðu svona mikinn áhuga á stjörnunum?
Því að ég vil fara þangað.
Þetta er svo langt í burtu.
Það tekur mjög langan tíma.
Hvað ef þú ferð alla leið upp og það er ekki neitt þarna?
Hvað ef allt er þarna?
Ja, hérna. -Hvað?
Ætlarðu að rifja upp alla æskuna?
Þú byrjaðir í æsku. Þetta er fyrir samhengið.
Drífðu þig. Fólkið hefur ekki allan daginn.
Fínt. Ekkert mál.
SKOTPALLUR 39A
NASA-SKOTPALLUR NIÐURRIFSSVÆÐI
TRUFLUN
Hver er þar?
Nate.
Ég buffa þig ef þú vekur pabba.
Þú ættir ekki að læðast út.
Þú ættir ekki ennþá að nota kúruteppi.
Pabbi segir að ég megi sofa með það.
Hann vill ekki að þú vaxir úr grasi.
Fórstu aftur á skotpallinn?
Hvað gerirðu þarna?
Reynirðu að stöðva niðurrifið?
Þá væri ég glæpamaður.
Og ömurleg fyrirmynd fyrir svona áhrifagjarnan dreng.
Ef einhverjir aðrir gerðu það
myndi ég halda að það væri þeirra trú
að jafnvel minnsta gjörð þeirra
gæti breytt framtíðinni.
Hvernig geturðu verið viss?
Ég veit hvernig hlutirnir virka.
Því rífa þeir skotpallinn?
Það er erfitt að fá hugmyndir
en auðvelt að gefast upp.
Gefst þú nokkuð upp?
Aldrei.
DNA-SKÖNNUN
Ég er farin í skólann, pabbi.
Ég útbjó nesti handa þér.
Hættu nú.
Hvernig gastu...?
Þú hefðir náð þessu.
Já, Eddie Newton.
Hvað segirðu?
Allir þrír kranarnir?
Allt í lagi, Douglas. Takk fyrir að hringja.
Allt í lagi?
Tækin á Canaveral-höfða biluðu aftur.
Undarlegt.
Mjög undarlegt.
Þá færðu frídag.
Þeir senda varakrana frá Orlando
svo ég fer í vinnuna í hádeginu.
Það er frábært.
Case. -Já?
Ekkert kemur í veg fyrir niðurrif skotpallsins.
Ekkert. Og þegar þessu lýkur...
verð ég atvinnulaus.
Við getum ekkert gert við því.
Það er óhjákvæmilegt.
Þá finnurðu annað starf. Þú ert verkfræðingur hjá NASA.
En ég hef engu að skjóta upp.
Það eru tveir úlfar. -Case.
Þú hefur sagt mér þessa sögu alla ævi. Nú segi ég þér hana.
Það eru tveir úlfar
í stanslausri baráttu.
Annar er myrkur og örvænting
en hinn er birta og von.
Hvor úlfurinn sigrar?
Ekki láta svona.
Þá það, ekki svara.
Sá sem þú elur.
Gott.
Borðaðu.
Komdu.
Gagnkvæm gereyðilegging.
Í dag geta öll kjarnorkuveldin eða hryðjuverkahópar
valdið gríðarlegu tjóni á alheimsmælikvarða
með gereyðingar...
Umhverfishnignun.
Heimskautaísinn bíður ekki eftir því að við ákveðum
hvort loftslagsbreytingar séu raunverulegar.
Hækkandi sjávarborð og sviptingar í veðri.
Þetta leiðir okkur aðeins í eina átt...
Dystópía.
Samkvæmt skilgreiningunni eitthvað ''ófullkomið''.
Veröld ný og góð eftir Huxley,
Fahrenheit 451 eftir Bradbury
og 1984 eftir Orwell.
Það sem áður var framtíðar- skáldskapur er orðið að veruleika
og ástandið virðist versna.
Já, fröken Newton?
Getum við lagað þetta?
Hvað segirðu?
Ég veit að ástandið er slæmt en hvernig reynum við að laga það?
Góða helgi, krakkar.
Newton? -Já.
Þú varst borguð út. Mótorhjólið er í geymslu.
Þú getur sótt einkamunina þangað.
Newton? -Já.
ÖFGAR AUKAST Í VEÐURFARI
Jæja.
Ein peningaklemma.
4 7,32 dalir.
Ökuskírteini frá Flórída og hafnaboltaderhúfa.
Hér er ein næla,
tyggjópakki og ég veit ekki hvað þetta er.
Kvittaðu hérna.
Ég á þetta ekki.
Hvað áttu ekki?
Næluna, ég hef aldrei...
Glætan.
Var ég hérna allan tímann?
Ég veit.
Nei.
Ég næ henni.
Þú veist ekki hvað ég þurfti að gera
til að stöðva ákæru frá Heimavarnarráðinu, Casey.
Þetta eru ekki bara skemmdarverk. Þetta er NASA, það er ríkiseign.
Hefurðu séð þetta áður?
Skilurðu þetta ekki? Ég er þér mjög reiður.
Ég veit að þú ert reiður.
En sjáðu þetta. Er þetta undarlegt?
Ekki snerta þetta.
Því öskrarðu á mig?
Ekki á meðan þú ekur. Það er hættulegt.
Stöðvaðu bílinn.
Ég sver það, ef þú ert í dópi...
Ég er ekki í dópi. Sjáðu nú til.
Nú verður þú að vera NASA-pabbi.
Landkönnuðarpabbi. Allt í lagi?
Þú færð svarið við öllu þegar þú kemur við næluna.
Hvað?
Virkar hún ekki?
Sérðu þetta ekki?
Hættu þessu.
Í alvöru, ég veit ekki hvað hefur hlaupið í þig.
Um miðja nótt...
HUGMYNDAFLUG ER MIKILVÆGARA EN ÞEKKING - ALBERT EINSTEIN
Fæ ég aðstoð?
Zen-legt, Dexter.
Svakaflott.
Við verðum seinir í þróunarvinnuna, bjánar.
SVIFLESTIN TESLA-STÖÐIN
Sviflestin kemur eftir eina mínútu.
Ætlarðu að koma?
Sérðu mig?
Við höfum ekki allan daginn.
Bíðið eftir okkur.
Norðurlínan leggur af stað.
Næsta stöð, Geimstöðin.
Sjáðu hringina.
Þetta er flott.
Fylgdu öllum reglunum og gættu þess að sofa nóg.
Þetta er vandræðalegt, pabbi.
Lofarðu að senda kveðju á hverjum degi?
Þótt þú sért ekki í færi.
Hvaða stórmál er þetta? Við verðum aðeins í 20 ljósára fjarlægð.
Komin að Geimstöðinni.
Svona nú.
Þetta verður allt í lagi.
Hérna, krakkar.
Hæ. -Hæ.
Hættið nú. Ég elska ykkur öll.
Ekki græta mig fyrir framan vini mína.
Bless, bless.
Komdu, við tókum frá sæti fyrir þig.
Drepurðu núna á þér?
Vaknaðu, Nate. -Ég gerði það ekki.
Kanntu nýja lykilorðið á tölvunni hans pabba?
Það er fenjalykt af þér.
Segðu mér lykilorðið og farðu að sofa.
Þú kemst á Netið í símanum.
Síminn blotnaði í lóninu.
Þá það.
Hverju leitarðu að?
Hérna.
Stoppaðu þarna.
''Fágæt safnaranæla til minningar um Heimssýninguna 1964.''
''Sérfræðingar og söluaðilar
heimsins stærsta safns geimaldargripa.''
Þetta er eldgömul síða.
Gefðu mér númerið.
Þau eru ekki með númer.
Ekkert símanúmer?
Þau gefa upp heimilisfang.
Segðu pabba að þú hafir vaknað og séð mig fara.
Ég fór í útilegu með vinum og lofa að hringja á morgun.
Geturðu sagt það?
Ef þú segir mér hvað er á seyði.
Ég held að ég hafi séð...
Að ég hafi ferðast...
til framtíðarinnar.
Má ég koma líka?
Ekki alveg strax.
Halló, er Casey Newton heima?
Nei.
Hún pantaði smákökur sem ég kem til skila.
Ertu skátastelpa?
Auðvitað.
Því ertu ekki í búningi?
Hann er í hreinsun.
Þetta er Oreo-kex.
Segðu mér hvenær Casey kemur aftur.
Hún fór í útilegu með vinum og kemur eftir nokkra daga.
Sagðirðu foreldrum þínum það?
Já.
En það er ekki satt.
Jú, víst.
Alls ekki, Nathan.
Ekki spyrja hvernig ég vissi nafnið þitt.
Ég veit það, eins og ég veit að þú lýgur að mér.
Ertu frá framtíðinni?
Þú skilur þetta greinilega.
Því segirðu mér ekki það sem ég þarf að vita?
Nælan hætti að virka.
Hún fór að leita að annarri.
Nathan, hvar leitar hún?
FORTÍÐARBOMBAN
Eitt lítið skref fyrir mann
en risastökk fyrir mannkynið.
SNERTIÐ EKKI
Halló?
Útsala í vikunni, fremstu þrjár hillurnar.
70% afsláttur.
Nei, takk. Ég kom ekki til að kaupa neitt.
Ég vonaði að þú gætir sagt mér eitthvað um þetta.
Hugo.
Augnablik.
Velkomin í Fortíðar...
Takk fyrir hjálpina.
Ef þú hefur dyrnar opnar þarftu enga hjálp.
Opnar dyr skemma áhrifin, sem skipta mestu.
Konan mín virðir ekki leikræna tilburði.
Hugo Gernsback, get ég aðstoðað?
Hún er með nælu.
Þið óskuðuð eftir henni á Netinu...
Hvar fékkstu hana?
Hvað geturðu sagt mér?
Ég segi ekki neitt nema þú segir mér hver gaf þér hana.
Ég ætla ekki að byrja.
Þá virðist viðskiptum okkar vera lokið.
Svo virðist vera.
Sástu ekki eitthvað?
Þegar þú komst við hana.
Eitthvað stórkostlegt.
Er þetta raunverulegt?
Að sjálfsögðu.
Ekki spyrja mig hvernig.
Þetta fólk hefur þróað tækni sem okkur dreymir ekki um.
Bíddu, hvaða fólk?
Hefurðu hugsað um hvað gæti gerst
ef allir snillingar, listamenn og vísindamenn,
allt greindasta og hugvitssamasta fólk heims
myndi ákveða að breyta honum?
En hvar?
Hvar væri það mögulegt?
Til þess vantar stað, óháðan pólitík og skriffinnsku,
truflunum og græðgi.
Leynilegan stað þar sem fólkið gæti smíðað
hvað sem það væri nógu geggjað til að ímynda sér.
Þau kalla sig Plús Últra.
Eina leiðin til að sjá þetta er með svona nælu.
Til hvers voru þær útbúnar?
Sagan segir...
að þau hafi ætlað að stíga fram
og deila uppfinningum sínum með heimsbyggðinni.
En því miður gerðist það aldrei.
Því ekki?
Við höfum sagt þér nóg, fröken.
Við treystum þér svo þú skalt treysta okkur.
Segðu mér, hvar fékkstu þetta?
Ég veit það ekki.
Hvað áttu við?
Ég var handtekin og þetta var í eigum mínum.
Í eigum þínum?
Ég veit ekki hvernig það komst þangað.
Hvað var þetta?
Segðu okkur hver gaf þér þetta, vinsamlegast.
Enginn gaf mér þetta.
Það er ólíklegt, elskan.
Vitið þið hvað?
Nú ætla ég að fara.
Takk fyrir hjálpina.
1.000 dalir ef þú segir mér hvar þú fékkst næluna.
Ég veit það ekki.
10.000 dalir. -Var það lítil stelpa?
Ég veit ekki um hvað þið eruð að tala.
Hafið það gott og njótið þess að fríka út.
Segðu hvar hún er og við þyrmum þér.
Eruð þið að grínast?
Hvar er stúlkan?
Ég veit ekkert um...
Þú segir okkur frá stúlkunni.
Ég veit ekki um neina stúlku.
Ég sagði það...
Hvar er stúlkan?
Ég veit ekki um neina stúlku.
Við verðum að fara.
Komdu, strax.
Þetta er tímasprengja sem stöðvar tímann, en ekki lengi.
Hvað segirðu?
Hlustaðu á mig.
Tímahnötturinn dregst saman og þú ert í skotlínunni.
Við verðum að fara
eða þú deyrð.
Ég er föst.
Aðeins tímabundið.
Taktu í höndina á mér. Þegar þú losnar...
dreg ég þig út.
Vertu fyrir aftan mig.
Tilbúin?
Stúlkan.
Gættu þín.
Við verðum að fara.
Þau eyðast sjálfkrafa. Við verðum að fara.
Nógu geggjað til að ímynda sér. Nógu geggjað til að ímynda sér.
Stattu á fætur, Casey.
Nú koma þeir.
Hverjir?
Ég veit ekki... Ég fer ekki í...
lnn í bílinn, Casey.
Hvernig veistu hvað ég heiti?
Farðu inn í bílinn.
Hvað gerðist?
Tvær AA-einingar reyndu að eyða þér.
Ég bjargaði lífi þínu. Þau ræstu sjálfseyðinguna.
AA?
Hreyfanlegar vélverur.
Voru þetta vélmenni?
Nei, háþróaðir manngerv...
Segjum það, vélmenni.
Bíddu, hver ert þú?
Ég heiti Aþena. Ég gaf þér næluna.
Næluna? Næluna.
Ég vildi að þú hefðir ekki farið
áður en mér gafst færi á að útskýra samhengið.
Samhengi? Um hvað ertu að tala?
Hvernig kanntu að keyra? Hver ertu?
Ég er smali.
Nýliða...
Ég er...
njólasmali.
Mínúta til sjálfseyðingar.
Þýðingatölvan er biluð.
Afsakaðu þetta.
Ertu ein þeirra?
Augljóslega.
Hvert ertu að fara?
Ég reyni að hjálpa þér.
Guð minn góður.
Heyrðu.
Þetta er ekki að gerast. Þetta er ekki að gerast.
Glætan.
Hleyptu mér út.
Hættu að öskra.
Hleyptu mér út, strax.
Ég geri það ekki.
Ég gaf þér síðustu næluna og læt hana ekki fara til spillis.
Hvað meinarðu, síðustu næluna?
Staðurinn sem ég sá.
Er hann til?
Að sjálfsögðu.
En það verður ekki lengi ef þú kemur ekki með mér.
Því ekki?
Þeir smíðuðu nokkuð sem þeir hefðu betur látið ógert.
Hvað?
Ætlarðu að spyrja þangað til einhver kemur og drepur okkur?
Nei.
Hvora leiðina viltu fara?
Aftur á bak eða áfram?
Geturðu fylgt mér þangað?
Það get ég.
Ég skal keyra.
Allt í lagi.
Þið megið fara, takk.
Jæja, piltar.
Slökkviliðsstjórinn gaf okkur leyfi til að fara inn að gramsa.
Vonum að fólkið hafi verið í mat og enginn dáið í sprengingunni.
Stjóri.
Góðan daginn, herra.
Dave Clark, leyniþjónustunni.
Þetta hefur verið hörkusprenging.
Leyniþjónustunni?
Hvert eru þeir að fara? -Að tryggja vettvanginn.
Takk fyrir aðstoðina en nú sjáum við um þetta.
Dale.
Ég fann þetta fyrir utan gluggann.
Hefurðu séð annað eins?
Hver fjárinn.
Drottinn minn dýri.
Útsala í vikunni. 70% afsláttur.
Var þetta lítil stúlka? Var þetta stúlka?
Lítil stúlka?
Viltu segja mér hvað er á seyði hérna?
Nei, það vil ég ekki.
Var þetta lítil stúlka?
Hafðu samband við Nix ríkisstjóra.
Segðu að við höfum fundið stúlkuna.
Vinstri.
Þú mátt segja það fyrr næst.
Viltu ekki frekar segja mér hvert við förum?
Til Pittsfield í New York.
Hvað er í Pittsfield?
Maður sem getur komið okkur inn.
Þú sagðist hafa gefið mér síðustu næluna.
Hversu margir aðrir hafa fengið þær?
Skiptir ekki máli.
Ég er ekki fyrsta valið þitt.
Ég fann þig fyrir mánuði þegar þú fórst að skemma ríkiseignir.
Ég hef það sem leitarskilyrði fyrir ráðningu nýliða.
Auk þess...
fékkstu 73 á Feynman/Drummelberg-skalanum.
73? Er það gott?
Bíddu við.
Ráðningu fyrir hvað?
Ég má ekki svara því.
Hver bannar það?
Ég má ekki svara því og ég vara þig við...
ef þú spyrð frekari spurninga ræsist gagnráðstöfunarferlið.
Hvað þýðir það?
Þá slokknar á mér.
Það er ekki satt.
Láttu á mig reyna.
Þú sagðir þá hafa smíðað eitthvað sem þeir hefðu betur látið ógert.
Gerðist eitthvað þarna?
Eitthvað slæmt?
Fjandakornið.
Ekki svara. Ekki svara.
Þetta er farsíminn hjá Eddie Newton.
Lestu inn skilaboð og ég hringi til baka.
Pabbi, þetta er Casey.
Nate átti að segja að ég væri í útilegu en það er ekki satt.
Ég vil ekki ljúga að þér.
En ég gat ekki sagt þér sannleikann.
Það er svolítið óvenjulegt að koma fyrir mig...
Málið er...
Ég spjara mig og það breytist ekkert.
Ég er ekki í dópi eða sértrúarsöfnuði.
Ég verð ekki lengi í burtu.
Ég hringi aftur fljótlega.
Ég elska þig, pabbi.
Guð minn góður. Er allt í lagi með þig?
Já, þakka þér fyrir.
Ég óttaðist að ég hefði eyðilagt þig.
Ég skal aka.
Casey, þú hefur enga ástæðu til að treysta mér.
En ég hef lengi leitað að manneskju eins og þér.
Viltu nú vinsamlegast
stöðva bílinn?
Af öllum sem þú hefðir getað gefið nælu...
því valdirðu mig?
Þú ert einstök.
Já, ég er einstök.
Þú ert það.
Þessi gaur sem við heimsækjum...
Hvað heitir hann?
Hann heitir Frank.
Frank Walker.
Hann er líka einstakur.
Frank Walker.
VIÐ ERUM FRAMTÍÐIN
Bíddu, hvað ertu að gera?
Alveg frábært.
Hvar eru loppuförin?
Þetta er svalt.
Ég heyri í þér þarna.
Burt með þig. Sástu ekki hundinn?
Jú, hann er heilmynd.
Hvernig gastu þetta í dagsbirtu?
Það var vel gert. -Hver ertu?
Hvað viltu?
Ert þú ekki Frank Walker?
Ég heiti Casey og ég vil að þú farir með mig þangað.
Fari með þig hvert?
Til staðarins sem ég sá þegar ég snerti þetta.
Hvar fékkstu þetta?
Frá lítilli stúlku.
Aþenu.
Hvar er hún?
Hún henti mér út hérna.
Auðvitað gerði hún það.
Hvaðan sem þú komst skaltu fara til baka.
Nei, farðu með mig þangað. Það sem ég sá...
Það sem þú sást er horfið.
Það sem þú leitar að er ekki lengur til.
Mér finnst ég verða að fara þangað.
Eins og mér sé ætlað að fara þangað.
Hvers vegna?
Tóku þau frá sæti í geimflauginni handa þér?
Þú sást auglýsingu sem var tekin upp fyrir mörgum áratugum.
Boðskort sem var aldrei sent því partíið var blásið af.
Þér er ekki ætlað að gera neitt.
Þú varst látin halda að þú ættir hlutdeild í einhverju stórfenglegu
og að þú værir einstök.
En þú varst það ekki.
Þú ert það ekki.
Er svarið nei?
Skrambinn.
Litla...
Ég get hringt á lögguna hvenær sem er.
Hvenær sem er.
Þú hefur...
Þú færð fimm sekúndur...
Ég fer hvergi.
Annaðhvort vísarðu mér veginn eða drepur mig.
Ég drep þig ef þú snertir eitthvað í húsinu.
Hvað ertu að gera?
Koma við allt dótið þitt.
Opnaðu dyrnar strax.
Mér er alvara.
Ég rota þig.
Hvaða apparat er þetta með básúnusleðanum?
Láttu þetta vera. Mér er alvara.
Ferðu með mig þangað?
Nei.
Þá er þér ekki alvara.
Ekki láta svona.
Fannst þér þetta ekki fyndið?
Tekurðu þetta upp?
Ef ég fæ þig til að hlæja
vil ég eiga heimildina.
Ég hló.
Þú brostir. Það er ekki hlátur.
Allir hlæja.
Það er líffræðileg þörf.
Reyndar ekki. Svefn er líffræðileg þörf.
Ég hef aldrei séð þig sofa heldur.
Fyrr eða síðar fæ ég þig til að hlæja.
Ég gefst ekki upp fyrr en mér tekst það.
Þú ættir að gera það.
Hvað?
Gefast upp.
Hvers vegna?
Þurfum við að taka þetta upp?
HEIMSSÝNINGIN ÉG GEFST EKKI UPP!
Út með þig. -Bíddu hægur.
Hvað er þetta? Niðurtalning?
Ég fer ekki fet. Ég á skilið að vita hvað er á seyði.
Áttu það skilið? -Já, ég vil fá svör.
Svör við hverju? -Ég veit að þú fórst þangað.
Þú veist ekki neitt.
Hvernig gastu farið frá slíkum stað?
Mér var hent út.
Þau hentu mér út og læstu öllum dyrum inn.
Af því þú smíðaðir eitthvað sem þú hefðir betur látið ógert?
Hver sagði þér það?
Er það þetta?
LÍKUR 100,0000%
Þetta ''eitthvað''?
Ef ég gæti sagt þér dagsetninguna,
nákvæma dagsetningu dauða þíns,
myndirðu vilja vita hana?
Hvernig gætirðu vitað það?
Segjum að ég gæti það.
Ertu skyggn? -Það er ekki málið.
Hver er grundvöllur þekkingarinnar?
Ímyndað dæmi. -Það er heimskulegt.
Notaðu ímyndunaraflið.
Jæja þá. -Allt í lagi.
Segjum að það sé heimur
þar sem ég veit fyrir víst
nákvæmlega hvenær þú deyrð.
Viltu að ég segi þér það eða ekki?
Auðvitað vil ég það. Hver vill það ekki?
En...
hvað ef það orsakar dauðann að sætta mig við hann?
En svarið er já.
Ég vildi að þú segðir mér það.
En ég tryði þér ekki. -Þú yrðir að trúa mér.
Af hverju? Er ekki hvert okkar eigin gæfu smiður?
LÍKUR 99,9995%
Hvað?
Hver ertu?
Er þetta slæmt?
Skrambinn.
Eltu þeir þig hingað?
Hvað? Hverjir?
Vélmennin.
Ég hef aldrei séð þau áður.
John Francis Walker.
Þér var heimilt að lifa með samþykki um hlutleysi.
Þú skýtur skjólshúsi yfir flóttamann.
Færðu hana í okkar hendur eða við eyðum þér.
Þú færð mínútu til að hlýða okkur.
RÆSA
Takk. -Ekki þakka mér strax.
Bíddu.
EDISON-GULLPLATA
Komdu.
Drífum okkur.
John Francis Walker, með leyfi Nix ríkisstjóra
hefur okkur verið heimilað
að eyða lífi þínu.
Allt í lagi.
Jæja, þetta er nóg. Þetta er nóg.
Komdu. Lokaðu dyrunum.
Hver er Nix ríkisstjóri?
Drífum okkur.
lnn með þig.
Er þetta góð hugmynd?
EYÐA HÚSI
Stökktu eða sökktu.
Varstu búinn undir þetta?
Derhúfan mín. -Gleymdu henni.
Ég fer ekki án hennar.
Pabbi á hana.
Nú skil ég.
Þú ert háskalega klár.
Faðir þinn skildi þig aldrei og studdi þig aldrei.
Nú gengurðu með húfuna hans sem tákn um uppreisn, ekki satt?
Nei, pabbi er stórkostlegur.
Bíddu við.
Erum við nokkuð að tala um mig?
Ég kem þér til stórkostlega pabba þíns
og við gleymum þessu öllu.
Stökktu á bak.
Rafgeymirinn er tómur. -Nei.
Kannski er það kveikjan. -Nei.
Hvenær kannaðirðu síðast...? -Þetta hjálpar okkur ekki.
Beygðu þig niður.
Bíddu.
Halló, Frank.
Ætlarðu að skjóta mig?
Ég er að ákveða mig.
Geturðu gert það í bílnum? Við verðum að forða okkur.
Bíddu.
Viltu bíða eftir fleiri vélmennum?
Hún er eitt þeirra.
Ég veit það. Kemurðu eða ekki?
Færðu þig.
Frank...
Ekki strax.
Hvað ertu að hugsa? Því dróstu hana inn í þetta?
Ég dró hana ekki inn í neitt. Ég gaf henni bara nælu.
Hún sá sjálf um allt hitt.
Alveg eins og þú.
Ekki segja þetta. Hvar fannstu næluna?
Ég sá þá eyðileggja þær.
Ekki allar. Ég komst undan með nokkur stykki.
Gafstu unglingi eina nælu?
Heyrðu, ég fékk 73 á Feinberg/Düsseldorf-skalanum.
Fékkstu 73? Það er óhugsandi.
Hann er afbrýðisamur því hann fékk 41 .
Veistu hvað? Ég var 11 ára.
Ég var 11 ára.
Ekki snerta þetta.
Þetta er kílótonns sprengja, ekki leikfang.
Ekki fikta í dótinu mínu.
Er það skilið? -Fyrirgefðu.
Ég byrjaði ekki á henni.
Ég eyddi mörgum árum í aðra hugsanlega kandídata.
Hugsanlega kandídata fyrir hvað?
Frábært, þú heldur að þú sért enn að smala nýliðum.
Ekki satt?
Ekki spyrja meira.
Þá ræsir hún gagnráðstöfunarferlið.
Hvaða gagnráðstöfunarferli?
Sagðistu ræsa gagnráðstöfunarferli?
Hún fór í taugarnar á mér.
Laugstu?
Reyndu að venjast því.
Eina stundina lofar hún fallegri framtíð
en þá næstu leiðir hún hana til þín til að drepa þig.
Tíminn er á þrotum og þú þurftir hvatningu.
Hvatningu til hvers?
Við verðum að fara til baka.
Aftur þangað?
Já, við verðum að fara þangað.
Fínt. Frábært.
Alveg frábært.
Býflugan stakk mig. Hoppum á býflugnabúinu.
Hræðileg samlíking.
Nei, æðisleg samlíking. Hvað veist þú um samlíkingar?
Það er ekki hægt að tala við þig svona.
Ég er svona vegna þess að þú rústaðir lífi mínu.
Aftur.
Frank, þetta er ekkert persónulegt.
Þetta er bara forritun.
Við erum komin.
Hvert ertu að fara?
Er tengistöðin þín ekki hérna?
Við þurfum að komast í Undrið. -Undrið?
Ertu klikkuð?
Þeir vita að þú sendir hana til mín. Þeir bíða okkar.
Þá það. Réttu mér hólk Edisons og við förum án þín.
Ég er ekki með hólk Edisons.
Hann er í töskunni.
Ég er með röntgensjón.
Hvenær fékkstu röntgensjón?
Hún kemur stöðugt á óvart.
Ég veit allt um það.
Það besta er að henni er nákvæmlega sama um þig.
Þokkinn, tilfinningin fyrir æðri tilgangi og sæta litla brosið,
þetta er allt hugbúnaður.
Einfaldur tvíundakóði. Það er allt og sumt.
Trúðu mér...
þegar þú kemur þangað ertu ein á báti.
Hvað gerðist á milli ykkar?
Hann telur mig hafa sært sig.
Nei, þú særðir heimskan krakka sem var nógu vitlaus til að trúa...
Það má segja margt um þig
en þú varst aldrei heimskur.
Gefðu mér hólk Edisons...
Ég gef þér ekki neitt.
Allt í lagi.
Viltu vera með? Gott og vel.
Hvers vegna ekki?
Betra en að bíða hérna og láta veiða sig, drepa o.s.frv.
Þetta er rétti andinn.
Hvað áttu við með o.s.frv.?
Hvers konar kaplar eru þetta?
Kaplar sem flytja fólk.
Fólk? Eins og okkur?
Eins og smækkuð fjar...
Þarf ég að útskýra allt?
Geturðu ekki bara verið bergnumin
og hugsað um eitthvað annað?
Þetta er allt tengt við móttökudiskinn.
Notarðu gervihnött?
Ég veit hvernig hlutirnir virka.
En æðislegt fyrir þig.
Vefðu þessu þétt um augun.
Hvers vegna?
Því að réttlætið er blint.
Gerðu það bara.
Á ég að setja þetta yfir höfuðið á mér?
Ef þetta rífur upp augabrúnirnar...
Þegiðu, opnaðu munninn og hallaðu höfðinu.
Hvað er þetta?
Þetta er púður. Erum við á van't Hoff-mörkunum?
Allt til reiðu.
Fínt, settu stefnuna á turninn.
Er ennþá móttakari þar?
Síðast þegar ég kannaði það.
Hvað er langt síðan?
25 ár.
Um það bil.
Var þér líka sparkað út?
Jæja, munið morðóðu vélmennin.
Allt í lagi.
Þetta verður bjart, kalt og rosalega hávært.
Blóðsykurinn fellur um 90% á hundraðshluta úr sekúndu
og þú óskar þess að vera dauð.
En svo lýkur þessu.
Ekki pissa á okkur.
Hljómar spennandi.
Hvers vegna núna? Hvers vegna hún?
Af því hún hefur ekki gefist upp.
Þú heldur að hún geti lagað þetta.
Því segirðu það?
Getur hún það, Aþena?
Ég hef ekki hugmynd.
Við skulum athuga það.
Er þetta eðlilegt?
Þyrst.
Ég held að ég sé að deyja.
Þú deyrð ekki. -Ég er að deyja.
Það er Kók í ísskápnum.
Gjörðu svo vel.
Við vitum ekki hversu margir þeir eru
en það er alveg víst að þeir vita af okkur.
Verum snögg að þessu. Þú fylgir mér.
Engar spurningar. Skilið?
Skilið.
Afsakið.
Erum við í París?
Hættu að vera bergnumin.
Ég hélt að þú vildir það. -Ég vil að þú hættir að blaðra...
Þeir loka turninum.
Fjárinn.
Komið.
Við tvö erum á gátlista
en þeir hafa kannski ekki hlaðið andlitinu á þér inn í kerfið.
Kannski ekki? -Kannski ekki.
Farðu þangað og sláðu hann í hálsinn með þessu.
Ef þetta er maður steinrotast hann.
En ef þetta er vélmenni?
Heyrðu.
Þá verður það pirrað.
Frábært.
Hún er hugrökk. Hún má eiga það.
Já, en ég var bara...
Maður.
Frakkar þoldu ekki turninn þegar Eiffel sýndi hann á Heimssýningu.
Þeir töldu hann sjónmengun.
En Eiffel var sama því þetta átti aldrei að vera minnisvarði.
Turninum var ætlað að finna aðra veröld.
Les Quatre Premiers. Fyrstu fjórmenningar Plús Últra.
Tóku þeir þátt í þessu?
Eiffel, Jules Verne, Tesla
og herra Edison.
Þeir hönnuðu loftnetið sem við erum í.
Bíddu, er Eiffelturninn loftnet?
Grípurðu fram í loksins þegar ég svara þér?
Já.
Tesla hannaði loftnetið til að nema allar mögulegar bylgjur.
Hliðargeims-, millivíddar- eða hvernig bylgjur sem er.
Þeir fundu nákvæmlega það sem þeir leituðu að.
Edison reyndi að eigna sér það því þeir hötuðu hvor annan.
Frank.
Haltu þig við efnið.
Já, allt í lagi.
Það voru uppi sögusagnir um leynilegan inngang
sem Fjórmenningarnir héldu fyrir sjálfa sig.
Miði aðra leiðina...
í neyðartilvikum.
Undrið.
Góða ferð
Þú hefur ekki séð neitt ennþá.
Þetta er geimflaug.
Þeir eru að koma.
Allt í lagi.
Spennið beltin.
Hvað sagði hann?
Það sem búast mátti við.
Segðu honum að halda fast.
Því förum við til baka?
Við gerum það ekki. Við förum í gegn.
lnn í aðra vídd.
Fórum við upp í geim til að taka tilhlaup?
Þetta gæti orðið furðulegt.
Casey, vaknaðu.
Casey.
Vaknaðu, Casey.
Við erum komin.
Hvað nú?
Hvað segir þú?
Hvað segi ég? Þetta var þín hugmynd.
Ég fæ engar hugmyndir.
Ég finn fólkið sem gerir það. -Er engin áætlun?
Það er áætlun.
En þú hefur ekki enn mótað hana.
Þú ættir að gera það sem allra fyrst.
Þetta er alveg frábært.
Feldu þetta.
Auðvitað.
Er þetta ekki kílótonns sprengjan
sem þú bannaðir mér að leika með?
Nú er þetta tryggingin okkar.
Það er líklegt að þeir reyni strax að drepa okkur.
Eigum við að standa hérna?
Þú vildir sjá Framtíðarlandið.
Hér kemur það.
Taktu töskuna.
Frank.
David.
Þú lítur vel út.
Þú berð aldurinn vel.
Takk, þú ættir að prófa.
Ég held að ég drekki frekar hristinginn á hverjum morgni.
Nú fæst hann með súkkulaðibragði.
Nammi.
Komdu sæl, Aþena.
Ég hélt að þú ætlaðir aldrei að koma heim.
Hvar hefurðu verið?
Að sinna starfi mínu.
Starfi þínu?
Tókum við ekki skýrt fram að þú ættir ekki að leita að nýliðum?
Mig grunaði það þegar þú kallaðir mig ''úrelt drasl''
og reyndir að taka mig í sundur.
Þú hefur valdið miklu uppnámi
með því að skjóta antík- geimflaug upp úr Eiffelturninum.
Við venjulegar kringumstæður
hefðum við barist við að sannfæra alla um að þetta hefði verið gabb.
En til allrar lukku fyrir okkur öll
skiptir þetta engu máli lengur.
Því skiptir þetta ekki máli?
Hver ert þú?
Ég heiti Casey.
Newton.
Og hver ert þú?
David Nix.
Ánægjulegt.
Frank, það var gaman að spjalla við þig
en skilmálar útlegðar þinnar voru útskýrðir rækilega
ásamt afleiðingum þess að brjóta sáttmálann
svo ég verð að spyrja,
hvern skrattann ertu að gera hérna?
Ég held að hún geti lagað þetta.
Hvað segirðu?
Hún.
Ég held að hún geti lagað þetta.
Hvað?
Ég hef stolið merkinu frá þér.
Þegar þú kveikir á því hérna sé ég það á jörðu.
Ég sá það flökta.
Prósentutalan féll neðar, David.
Óhugsandi.
Trúirðu mér ekki? Könnum málið núna.
Hvað á ég að lagfæra?
Heiminn, fröken Newton.
Hann heldur að þú getir lagfært heiminn.
Er þetta gátt til jarðar?
Nei.
Þetta er brú til jarðar.
Velkominn aftur að Skjánum, Frank.
Er þetta ekki stórkostlegt?
Jú, þetta er stórkostlegt.
Engar áhyggjur af ljósasýningunni.
Þetta er öruggt.
Á ég að gera eitthvað?
Gætirðu verið nákvæmari? Ég get varla lagfært heiminn...
Vertu bara þú sjálf.
Skilið.
Leiftur framtíðar.
Hvað er þetta?
Leiftur framtíðar.
Þetta erum við eftir nokkrar sekúndur.
Allur turninn flytur orku gegnum hraðeindir,
öreindir sem ferðast töluvert hraðar en ljósið.
Við uppgötvuðum þær fyrir tæpum 40 árum.
Eðlisfræðingar ykkar rífast enn um tilvist þeirra.
Je minn.
Of sein.
Je minn.
Of sein.
Áfram með smjörið.
Við endurbættum viðmótið verulega
en keyrum enn á upprunalega reikniritinu þínu.
Hefurðu eitthvað að sýna mér, Frank?
Sýndu mér.
Veldu stað.
Hvað?
Veldu einhvern stað hvar sem er í heiminum.
Canaveral.
Canaveral-höfði.
Varlega.
Þetta er stillt frá höndunum á þér inn að miðju jarðar.
Já, ég næ þessu.
Þú hefur þjálfað hana.
Ég kynntist henni í gær.
Hún veit hvernig hlutirnir virka.
Þú hefur sagt mér þessa sögu alla ævi. Nú segi ég þér hana.
Hvernig er þetta hægt?
Við erum milljónum mögulegra breyta frá víddinni sem þú kannast við.
Frank fékk þá afbragðshugmynd að smíða þessa vél
til að vera í sambandi.
Þetta var fyrir þrem dögum.
Það er afstætt.
Tímarúms-brandari.
Hraðeindir ferðast hraðar en ljósið
svo þegar við beislum þær...
Sjáið þið aftur í tímann.
Ekki eingöngu aftur.
Þú ert að grínast.
Nei.
Hvað gerðist?
Haltu áfram.
Aðeins lengra.
Þetta er nóg.
Þetta er nóg, stelpa.
Þetta er húsið mitt.
Frank hefði mátt búa þig undir þetta,
en heimsendir er því miður yfirvofandi.
Það er öruggt, það er óhjákvæmilegt
og það styttist í þetta.
Hvenær?
Þetta er eftir 58 daga.
58 daga?
En orsökin gæti verið hvenær sem er eftir truflunina.
Það gæti verið eftir mánuð.
Það gæti verið fyrr.
Ertu enn að leita að flökti, Frank?
Ég veit hvað ég sá.
Því látið þið engan vita?
Öll plánetan deyr...
og þú hangir bara hérna?
Við deyjum ekki.
Þetta er ykkar heimur, ekki okkar.
Við erum öll óhult hérna.
Því hleypirðu öðrum ekki inn?
Segðu henni það, David.
Æ, Frank.
Eftir öll árin í útlegð skilurðu þetta ekki ennþá.
Þetta fólk stjórnast af villimennsku.
Ef við segðum því frá þessum stað
myndi það sama koma fyrir okkur.
Þá gæti ekkert lifað.
Þetta hefur ekki gerst ennþá.
Jú, þetta hefur gerst en þú sættir þig ekki við það.
Ég sætti mig ekki við það.
Sástu þetta?
David, ég veit að þú sást þetta.
Þetta þýðir að það er von. Það er einhver von.
Þetta gekk vel, fannst þér það ekki?
Hvað gerðist?
Þér verður kastað á dyr.
Aftur.
Dæmigert fyrir Nix.
Engar nýjar hugmyndir.
Svo virðist sem líkurnar 1/10.000 á því óumflýjanlega
hafi ekki nægt til að telja honum hughvarf.
Vertu nærgætinn.
Er allt í lagi?
Á milli þessara endalausu spurninga sem ég spurði ykkur
hefðuð þið getað sagt:
''Casey, þetta skiptir engu máli
því framtíðarspádómsvélin segir að við deyjum öll.''
Við gáfum það í skyn.
Þessi staður hefur ekkert með von að gera.
Þetta er andstæða vonar.
Ekki segja þetta.
Hvers vegna ekki?
Þú sagðir það.
Ekki furða að þú hafir gefist upp.
Það var áður en ég vissi af þér.
Ég meina, þú ert...
Þú ert virkilega einstök.
Því hamrið þið svona á þessu?
Ég er það ekki.
Því gafstu mér þetta?
Þú sýndir mér stað sem var stórkostlegur og ótrúlegur
en þetta var eintóm lygi.
Ef þú skýtur hugmynd í kollinn á fólki
skaltu hafa hana sanna því þetta má ekki.
Þú mátt ekki skjóta...
Hvað?
Skjóta hugmynd í kollinn á fólki.
Hvernig gastu stolið merkinu héðan?
Hvað?
Heima hjá þér. Sjónvörpin. Dómsdagsherbergið.
Hvernig gastu náð sendingum frá Skjánum?
Það var ekkert mál.
Þetta er orðið svo öflugt að talstöð getur numið þetta.
Það þarf aðeins að finna réttu tíðnina...
Þú náðir sendingu frá annarri vídd.
Frá vél héðan.
Það þýðir að þetta sendir merki heim.
Hvað ef þetta gerir meira en að spá fyrir um framtíðina?
Þetta útvarpar henni.
Þegar ég kom við næluna
fannst mér í smástund eins og allt væri mögulegt.
Gæti hið gagnstæða ekki gerst?
Hvað ef Skjárinn er aðeins risastór næla?
En í stað þess að fylla mann jákvæðni
fyllir hún mann neikvæðni.
Þetta sannfærir heimsbyggðina um að ala rangan úlf.
Við verðum að slökkva á þessu.
Tími til að fara heim.
David.
Þetta er óbyggður og ókannaður staður.
Hlustaðu á mig.
Virðist vera fallegur staður til að eyða ævikvöldinu.
Skjárinn virkar eins og loftnet.
Hann tekur ekki aðeins við hraðeindum.
Hann tekur mögulega framtíð og...
Magnar hana og sendir hana eins og við afturverkun.
Þetta er spádómur sem stuðlar að því að rætast og berst þaðan.
Þetta sýnir fólki ekki aðeins heimsendi
heldur hamrar á hugmyndinni þar til það sættir sig við hana.
Þetta er tifandi tímasprengja og við kveiktum á þræðinum.
Við höfum 58 daga til að reyna að breyta þessu.
En ekkert virkar á meðan það er kveikt á þessu.
Ég geri ráð fyrir því
að þekking þín á hraðeindum sé af skornum skammti.
Að slökkva á þessu...
er ómögulegt. Það er ekki hægt að slökkva.
Ég segi þér hvað þetta gerir.
Því er þér sama?
Vegna þess að hann stendur á bak við það.
Ekki satt?
Ímyndum okkur nokkuð.
Ef þið sæjuð framtíðina
og óttuðust það sem þið sæjuð
hvert mynduð þið leita með slíkar upplýsingar?
Til stjórnmálamanna eða iðnjöfra?
Hvernig sannfærið þið þá? Með gögnum eða staðreyndum?
Gangi ykkur vel.
Einu staðreyndirnar sem þeir hunsa ekki
eru þær sem halda maskínunni og peningaflæðinu gangandi.
En hvað ef...
það væri hægt að sleppa milliliðnum
og senda upplýsingarnar beint í höfuðið á öllum?
Möguleikinn á tortímingu virtist stöðugt aukast.
Eina leiðin til að stöðva þetta var að sýna það.
Hræða fólk til betrunar.
Hvaða skyni bornu manneskju yrði ekki sparkað í gang
með möguleikanum á eyðingu alls sem hún hefur þekkt eða elskað?
Til að bjarga siðmenningunni
ætlaði ég að sýna hrun hennar.
Hvernig haldið þið að þeirri sýn hafi verið tekið?
Hvernig brást fólk við hugmyndinni um yfirvofandi endalok sín?
Fólkið gleypti þetta í sig eins og sætabrauð.
Það óttaðist ekki heimsendi heldur setti hann í nýjar umbúðir.
Nú má njóta hans í tölvuleikjum, þáttum, bókum og bíómyndum.
Allir í heiminum fögnuðu hugmyndinni um endalokin
og flutu gáskafullir að feigðarósi.
Á meðan hnignaði jörðinni allt í kringum ykkur.
Offita og hungursneyð eru vandamál á sama tíma.
Útskýrið það.
Býflugur og fiðrildi hverfa.
Jöklarnir bráðna.
Þörungar spretta upp allt í kringum ykkur.
Kanarífuglarnir í kolanámunni eru dauðir
en þið ætlið ekki að átta ykkur.
Í hverju andartaki
leynist möguleikinn á betri framtíð.
En þið neitið að trúa því.
Þar sem þið neitið að trúa því
gerið þið ekki það sem þarf til að það verði að veruleika.
Þið einblínið á vonlausa framtíð og gefist upp fyrir henni.
Af þeirri einu ástæðu
að sú framtíð fer ekki fram á nokkuð frá ykkur í dag.
Svarið er já,
við sáum ísjakann og vöruðum Titanic við.
En þið stefnduð beint á hann á fullri ferð.
Hvers vegna?
Vegna þess að þið viljið sökkva.
Þið gáfust upp.
Það er ekki sök Skjásins.
Það er ykkar sök.
Sendið þau í gegn.
Takk fyrir heimsóknina, Frank.
Virkilega gaman að sjá þig aftur.
Hvað ertu að gera? -Neita að gefast upp.
Gættu þín.
Notaðu dæmið. -Hvaða dæmi?
Það sem ég rétti þér þegar við lentum hérna.
Virkjaðu þetta.
Settu það á pallinn.
SKANNA SPRENGJA
Casey.
Sprengjan.
Farðu á pallinn.
Hvað nú? -Virkjaðu hana.
Hvernig?
Casey.
Sprengjan.
Hvar er sprengjan?
Mínúta til sprengingar.
45 sekúndur.
Aþena, sprengjan.
Hvernig slekk ég á henni?
30 sekúndur.
Þú getur það ekki.
Þetta er ekki fyndið.
Komdu þér í burtu, Frank. Hún springur.
Forðaðu þér, Frank.
Forðaðu þér.
Fjórar. Þrjár. -Lokaðu gáttinni.
Tvær. Ein. -Lokaðu gáttinni.
Ertu ómeidd? -Sprengjan er farin.
Geturðu staðið? -Já.
Frank.
Nei.
Sprengjan er farin.
Geturðu staðið? -Já.
Frank.
Hvað gerðist? Er hún í lagi?
Ég verð að koma henni í viðgerð.
Frank.
Enginn gerir við mig.
Ekki tímanlega.
Ég verð að segja þér svolítið núna.
Skrambinn.
Það slokknar á mér.
Ég glata samstillingunni.
Ekki horfa svona á mig.
Glötun á samstillingu táknar ekki hrein mistök.
Ég veit það.
Ég verð að segja þér svolítið fyrir síðustu...
Áður en vélrænu viðbrögðin taka við.
Ég er vél.
Ég taldi það aldrei slæmt
fyrr en ég sá framan í þig þegar þú komst að því.
Ég vissi það alltaf.
Það er ekki satt.
Kerfishrun.
Virkja síðustu hugsanir, vistaðar handa Frank Walker.
Skrá 15: September.
1965.
Ég get ekki greint það hvernig Frank Walker horfir á mig.
Ég verð að útskýra fyrir honum að ég sé hreyfanleg vélvera...
Aþena...
En ég óttast að það hafi slæm áhrif á hann
að komast að því að ég sé ekki manneskja.
Hann er efnilegur.
Ég vil ekki spilla því.
Hann þarfnast einhvers sem trúir á hann.
Ég uppfylli þá þörf.
Hann er efnilegasti nýliðinn.
Skrá 24: Október 1965.
Ég hef óvenjulegar hugsanir um Frank Walker.
Mig grunar að þetta sé galli í hluttekningarviðmótinu.
Ég ætti að tilkynna það.
En ég hef ekki gert það.
Ég get ekki útskýrt hvers vegna ekki.
Skrá 78: Apríl...
1984.
Nix ríkisstjóri sendi Frank Walker í útlegð.
Hann segist hafa gefið upp vonina
og telur mig ábyrga fyrir að hafa fyllt hann fölskum vonarneista.
Ég skil þetta ekki.
Hann segir að ég geri það aldrei
vegna þess að ég finni ekki fyrir reiði eða vonbrigðum.
Eða ást.
Upptöku lokið.
Ég var hönnuð til að finna draumórafólk.
Ég fann þig.
En ég glataði þér.
Þar til ég fann hana.
Casey.
Draumórafólkið verður að standa saman.
Þetta er ekki forritun.
Þetta er persónulegt.
Skjárinn.
Sprengjan er horfin en ég hverf ekki strax.
Tíminn er á þrotum.
Notaðu sjálfseyðingar- stillinguna mína.
Þú veist hvað þú verður að gera, Frank.
Hjálpaðu mér að gera þetta rétt í þetta sinn.
Ég hélt að þú fengir ekki hugmyndir.
Nú, viti menn.
Viti menn.
Kerfisbilun.
Frank?
Já?
Veistu af hverju þú fékkst mig aldrei til að hlæja?
Hvers vegna?
Þú ert ekkert fyndinn.
Þú mátt sleppa takinu núna.
Vertu sæll, Frank.
Vertu sæl, Aþena.
Fjandakornið.
Hvað nú?
Spyrðu mig?
Þetta var þín hugmynd.
Já.
Heldurðu að þetta virki?
Við verðum að tryggja að þetta virki.
Við látum þetta virka.
Fyrsta verk á dagskrá
var að opna gáttina aftur.
Það sakaði ekki að fá reynslumikla verkfræðinga hingað.
Næst á dagskrá...
Var að keyra partíið aftur í gang.
Og prenta ný boðskort.
Þannig erum við komin að máli dagsins.
Fyrir ári átti öllu að vera lokið.
Við ættum ekki að vera hérna.
En við erum hérna.
Það er ekki erfitt að rústa stórri og vondri byggingu
sem segir öllum að heimsendir sé í nánd.
En það er erfitt...
að finna hvað á að reisa í hennar stað.
Ef við ætlum að gera það
getum við það ekki ein.
Við þörfnumst ykkar allra.
Frank Walker, má ég spyrja spurningar?
Auðvitað.
Leitarskilyrðin sem þú gafst okkur standast stærðfræðilega en eru...
dálítið óljós.
Gætirðu verið nákvæmari?
Fröken Newton.
Viltu segja nýliðasmölunum hverju þeir leita að?
Draumórafólki.
Við leitum að draumórafólki.
Hverjum sem elur rétta úlfinn.
Ég sagði eitt sinn forvera ykkar
að hún væri ekkert nema einfaldur tvíundakóði.
Ég hafði rangt fyrir mér.
Hún var miklu meira en það.
Þið eruð líka miklu meira en það.
Farið þangað og gerið það sem hún hefði gert.
Finnið þá sem hafa ekki gefist upp.
Þeir eru framtíðin.
GÁTT VlRKJUÐ